1.  Τα προσωπικά δεδομένα σας συλλέγονται και επεξεργάζονται αποκλειστικά και μόνο για τον σαφή και νόμιμο σκοπό της υποβολής της υποψηφιότητάς σας για την Επιτροπή Ηθικής και Δεοντολογίας της Έρευνας του Δ.Π.Θ. Η νομιμότητα της επεξεργασίας βασίζεται στην εκπλήρωση καθήκοντος που εκτελείται προς το δημόσιο συμφέρον, αλλά και στην άσκηση δημόσιας εξουσίας που έχει ανατεθεί στον υπεύθυνο επεξεργασίας, που είναι το Δ.Π.Θ. (Ν.4521/2018 Σύσταση Επιτροπής Ηθικής και Δεοντολογίας της Έρευνας).

2.   Τα δεδομένα αυτά είναι απολύτως συναφή, πρόσφορα και όχι περισσότερα από όσα χρειάζονται, και διατηρούνται για όσο χρόνο απαιτείται για την αξιολόγηση των υποψηφιοτήτων. Μεγαλύτερος χρόνος για την  διατήρηση και επεξεργασία των δεδομένων αυτών είναι επιτρεπτός, μόνον εφόσον προβλέπεται από την ισχύουσα νομοθεσία.

3.      Τα προσωπικά στοιχεία σας θα παραμείνουν ασφαλή  στο ΔΠΘ,  και θα γίνουν γνωστά μόνο σε όσους σχετίζονται με την αξιολόγηση των υποψηφιοτήτων.

4.      Για τα προσωπικά δεδομένα σας μπορείτε με γραπτό τρόπο να ζητήσετε να ασκήσετε τα δικαιώματά σας που αφορούν στην ενημέρωσή σας για την επεξεργασία τους, στην πρόσβασή σας σε αυτά, στην διόρθωσή τους,  στον περιορισμό της επεξεργασίας τους και στην εναντίωση στην επεξεργασία. Το ΔΠΘ δεν επεξεργάζεται τα στοιχεία σας με αυτοματοποιημένο τρόπο και δεν δημιουργεί προφίλ σύμφωνα με τον Γενικό Κανονισμό Προστασίας Δεδομένων.  Μπορείτε να ζητήσετε από τις υπηρεσίες μας το έντυπο της αίτησης για την άσκηση των δικαιωμάτων σας ή να το κατεβάσετε από την ιστοσελίδα  μας [Προστασία Δεδομένων Προσωπικού Χαρακτήρα ( GDPR)](http://duth.gr/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF/%CE%A0%CF%81%CE%BF%CF%83%CF%84%CE%B1%CF%83%CE%AF%CE%B1-%CE%94%CE%B5%CE%B4%CE%BF%CE%BC%CE%AD%CE%BD%CF%89%CE%BD-%CE%A0%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%A7%CE%B1%CF%81%CE%B1%CE%BA%CF%84%CE%AE%CF%81%CE%B1-GDPR).

5.      Εάν έχετε ερωτήσεις για την επεξεργασία των προσωπικών σας δεδομένων ή για τα δικαιώματά σας ή ακόμη αν πιστεύετε ότι παραβιάζονται τα προσωπικά δεδομένα  σας θα πρέπει  να επικοινωνήσετε με τον Υπεύθυνο Προστασίας Δεδομένων του ΔΠΘ στο dpo@duth.gr  και θα ανταποκριθούμε το συντομότερο δυνατόν και όχι αργότερα από  ένα μήνα.

6.      Εάν δεν επιλύσουμε το θέμα της παραβίασης των δεδομένων σας μπορείτε να  το καταγγείλετε  στην Αρχή Προστασίας Δεδομένων Προσωπικού Χαρακτήρα μέσω του site [https://www.dpa.gr](https://www.dpa.gr/).

 7.     Για περισσότερη ενημέρωση για την πολιτική προστασίας των προσωπικών δεδομένων σας που εφαρμόζει το Δημοκρίτειο Πανεπιστήμιο Θράκης, καθώς και τους τρόπους άσκησης των δικαιωμάτων που σας εξασφαλίζει ο Γενικός Κανονισμός Προστασίας Δεδομένων ( GDPR )  και ο νόμος 4624/2019, παρακαλούμε να επισκεφτείτε την ιστοσελίδα μας: [Προστασία Δεδομένων Προσωπικού Χαρακτήρα ( GDPR)](http://duth.gr/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF/%CE%A0%CF%81%CE%BF%CF%83%CF%84%CE%B1%CF%83%CE%AF%CE%B1-%CE%94%CE%B5%CE%B4%CE%BF%CE%BC%CE%AD%CE%BD%CF%89%CE%BD-%CE%A0%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%A7%CE%B1%CF%81%CE%B1%CE%BA%CF%84%CE%AE%CF%81%CE%B1-GDPR).

 ΕΚ ΜΕΡΟΥΣ ΤΟΥ Δ.Π.Θ.

 Η ΥΠΕΥΘΥΝΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ Δ.Π.Θ.

ΔΗΜΗΤΡΑ ΤΣΙΜΠΙΡΙΔΟΥ